Document ID: /roh_data/filtered/fineweb-2-filterrobots_roh.jsonl.gz/15196

Zug gudogna il terz gieu da la seria ordaifer cun 2:1 suenter prolungaziun. Reto Suri sajetta il gol da victoria en la 5avla minuta da la prolungaziun.
Insumma vegnì en la prolungaziun è Zug mo grazia ad in gol da Lino Martschini, quatter minutas avant ch'il temp regular dal gieu è stà a fin. Andrew Ebbett aveva sajettà en avantatg Berna suenter in quart d'ura.
La seria è uschia puspè averta, il proxim gieu dal final da playoff è la gievgia a Zug.
Ambri datiers da restar sisum
Anc ina victoria manca al club tessinais per era pudair giugar la stagiun che vegn en la pli auta liga svizra. Ambri ha gudagnà il terz gieu da la qualificaziun per la liga cunter Langenthal cun 2:1 suenter prolungaziun. Uschia mainan ils Tessinais en la seria cunter il campiun da la liga B cun 3:0.
RR novitads 23:00